Správa o činnosti DHZ Rakovice za rok 2012

V roku 2012 mal DHZ 39 členov s toho 32 mužov a 7 žien.
Zbor pracoval pod vedením sedem členného výboru v zložení: 
					Ján Hevier 		– predseda
					Ľuboš Bažáni 	– veliteľ
					Milan Kubík ml. 	– strojník
					Peter Kašša 		– preventivár
					Ivan Strýček 	– tajomník
					Miroslav Masár st. – člen výboru
					Radovan Bábik 	– člen výboru

Našu činnosť už tradične po niekoľko rokov začíname hneď v prvý deň
roka spoluorganizovaním a zabezpečením  miestneho ohňostroja. 
I v tomto roku sme akciu spestrili podávaním vareného vína.
Ďalšiu akciu, ktorú sme pomohli zabezpečiť bola obecná zabíjačka.
10. 3. 2013
•	na požiadanie firmy PLANTEX naši členovia zabezpečovali odčerpávanie vody v areáli firmy
18. 3. 2013
•	výjazd k požiaru suchej trávy za parkom a v poobedňajších hodinách hlásenie požiaru APEX a obecná kompostáreň
21. 3. 2013
•	výjazd k požiaru suchej trávy v areáli strednej odbornej školy pri rybníku.
6. 4. 2013
•	hlásenie požiaru topoľa a okolitých drevín pri panelovej ceste v areáli strednej odbornej školy
18. 4. 2013
•	výjazd k požiaru na dvore obytného domu č. 91 (Augustín Bernát)
30. 4. 2013
•	spoluorganizovanie a zabezpečenie stavania  obecného mája pred kostolom
2. 5. 2013
•	hlásenie požiaru skládky komunálneho odpadu Rakovice – háj 
13.5.  Sa naši členovia aj s technikou zúčastnili hasičskej nedele v Martine, 
kde súťažili so starou striekačkou a obsadili 5 miesto.
26.5. Členovia DHZ spolu zabezpečovali akciu v Kočíne kde predviedli ukážku
techniky i hasenia. 
2.6.  Sme sa zúčastnili okresnej súťaže dobrovoľných hasičských zborov vo Vrbovom.
15. až 17.6. Naši členovia navštívili české Rakovice kde sme sa zúčastnili na
oslavách 115 výročia založenia SDH Rakovice. Súčasťou osláv bola i súťaž, 
ktorej sme sa takisto zúčastnili.
30.6. Výjazd k požiaru – Skládka komunálneho  odpadu Rakovice – háj.
6.7. Sme zorganizovali ďalší ročník súťaže so starými historickými striekačkami. Súťaž sa konala v rámci osláv 750-teho výročia obce
Rakovice po prví krát ako nočná. Zúčastnilo sa jej 9 mužských a 3 ženské kolektívy. 
V kategórii mužov zvíťazil DHZ Pobedím .
V kategórii ženy zvíťazili DHZ Rakovice CZ.
Naši členovia sa podieľali na organizovaní a zabezpečení osláv
750-teho výročia našej obce.
29.8. sa naši členovia podieľali na zabezpečení akcie Rakovické lukošenie.
1.9. sa kolektív mužov zúčastnil súťaže so starými historickými striekačkami v
Rusovciach.
8.9. sme sa zúčastnili súťaže s PS-8 v Opatovej.
21.9. Naši členovia súťažili vo varení kapustnice na kapustných hodoch v
Trebaticiach.
23.12. sme sa po druhý krát zúčastnili zabezpečenia adventnej nedele kde
členovia DHZ podávali varené víno, čaj a chutné zemiakové špeciality.
V roku 2012 sme začali s prestavbou a prístavbou hasičskej zbrojnice kde naši
členovia odpracovali cca. 1200 brigádnických hodín.
Nedarila sa nám práca s mládežou najmä pre malý záujem detí.
Počas celého roka sme sa starali o hasičskú techniku o jej údržbu a
ošetrovanie.